Diari Oficial de la Generalitat Valenciana


Sumari del DOGV 7525, del 14-05-2015 (2015/4292)

Notificació d'informació prèvia en relació amb l'inici del procediment de regularització o d'extinció de la Fundació de la Comunitat Valenciana Sfintul Nicolae de Castelló.
----------------------------------------------------------------------------------------------------------------------------------------------------------------------------

### Dades del document

Número de DOGV
:   7525

Data del DOGV
:   14-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4292


Organisme emissor
:   Conselleria de Governació i Justícia

Tipus de document
:   Anunci

Notificació d'informació prèvia en relació amb l'inici del procediment de regularització o d'extinció de la Fundació de la Comunitat Valenciana Sfintul Nicolae de Castelló. [2015/4292]  
Per un acord de la Secretaria Autonòmica de Justícia, de data 24 de març de 2015, s'ha disposat l'obertura d'un període d'informació prèvia en relació amb els punts que a continuació s'exposen.  
A la vista de les dades que es troben en el Registre de Fundacions de la Comunitat Valenciana, es desprén que la Fundació de la Comunitat Valenciana Sfintul Nicolae de Castelló no ha complit l'obligació legal de retre comptes, ni de presentació de plans d'actuació, des de l'exercici 2012, ni ha justificat, en conseqüència, l'aplicació dels recursos econòmics de la Fundació als fins fundacionals, amb la qual cosa ha desatés les obligacions establides en els articles 16, 19.5, 20 i 21 de la Llei 8/1998, de 9 de desembre, de Fundacions de la Comunitat Valenciana i concordants de la Llei 50/2002, de 26 de novembre, de Fundacions.  
  
No es té constància, per part del Protectorat de Fundacions de la Generalitat del seu funcionament, ni tampoc del compliment de fins fundacionals, i no s'ha formulat pel Patronat de la Fundació cap solicitud de modificació estatutària, fusió o extinció de la fundació per impossibilitat de realització del fi fundacional o un altre motiu, i amb això s'incomplixen els articles 29, 30 i 31 de la Llei 50/2002, de 26 de desembre, de Fundacions  
Estes omissions determinen la procedència que el patronat inicie les gestions per a regularitzar la situació legal de la fundació o, si a això pertocara, solicitar-ne la modificació estatutària, fusió o extinció d'acord amb el que establix la normativa vigent, i es podria, a falta d'això, instar-se pel protectorat la corresponent resolució judicial d'extinció.  
  
Per no haver-se pogut practicar la notificació personal d'este acte administratiu, es publica en el Diari Oficial de la Comunitat Valenciana, així com en el tauler d'edictes de l'ajuntament del darrer domicili, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'indica que a l'efecte del seu coneixement íntegre i constància, l'interessat, podrà personar-se en el termini de deu dies, a comptar des del següent al de la publicació d'este anunci en el Diari Oficial de la Comunitat Valenciana, o de l'exposició en el tauler d'edictes de l'ajuntament corresponent, en el Servici d'Entitats Jurídiques de la Conselleria de Governació i Justícia, siti en el carrer de Castán Tobeñas núm. 77, torre 4, de València.   
  
Així mateix, es concedix un termini de 15 dies, comptats a partir de l'endemà d'esta publicació o de la personació, si és el cas, perquè d'acord amb l'article 84 de la Llei de Règim Jurídic de les Administracions Públiques i del Procediment Administratiu Comú, es puga alegar i presentar els documents o justificacions que s'estime convenient.  
  
  
Persona interessada: Pascual Gil Almela.  
Últim domicili conegut: Castelló de la Plana  
Acte: informació prèvia en relació amb l'inici del procediment de regularització registral o d'extinció de la fundació.  
  
València, 17 d'abril de 2015.- El secretari autonòmic de Justícia: Antonio Gastaldi Mateo.